ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
రోజుకు 2 లక్షలు దాటిన కోవిడ్ పరీక్షలు 1000 కి చేరిన లాబ్ ల సంఖ్య
కోవిడ్ వ్యాధి నిర్థారణ పరీక్షలు గణనీయంగా పెరిగినమాటకు రుజువుగా రోజుకు పరీక్షీంచిన బాధితుల సంఖ్య రెండు లక్షల మైలు రాయి దాటింది. గత 24 గంటలలో సాధించిన ఈ సంఖ్య ఇంతకు ముందెన్నడూ లేనంత అత్యధికం.
నిన్న 2,15,195 శాంపిల్స్ పరీక్షించగా ఇప్పటివరకు జరిపిన మొత్తం పరీక్షల సంఖ్య 73,52,911 కు చేరింది. ప్రభుత్వ లాబ్ లలో 1,71,587 పరీక్షలు చేయగా ప్రైవేట్ లాబ్ లలో 43,608 పరీక్షలు చేశారు. ప్రైవేట్ లాబ్ లలో జరిపిన పరీక్షలు కూడా గరిష్ఠంగా నమోదయ్యాయి.
వ్యాధి నిర్థారణ పరీక్షాకేంద్రాల సంఖ్య పెరుగుతున్నదనటానికి నిదర్శనంగా దేశవ్యాప్తంగా మొత్తం లాబ్ ల సంఖ్య 1000 కి చేరింది. వాటిలో ప్రభుత్వ లేబరేటరీల సంఖ్య ఇప్పుడు 730 కి చేరుకోగా ప్రైవేట్ లాబ్స్ సంఖ్య 270 కి పెరిగింది. దీంతో మొత్తం లాబ్స్ సంఖ్య 1000 అయింది. ఆ వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 557 
ట్రూ నాట్ ఆధారిత పరీక్షల లాబ్స్ : 363 
సిబినాట్ ఆధారిత పరీక్షల లాబ్స్: 80 
కోవిడ్-19 నుంచి కోలుకుంటున్నవారి శాతం కూడా క్రమంగా పెరుగుతూ వస్తోంది. బాధితులలో కోలుకున్నవారి శాతం 56.71% కు చేరింది. ఇప్పటివరకు 2,58,684 మంది పూర్తిగా కోలుకున్నారు. గడిచిన 24 గంటల్లో మొత్తం 10,495 మంది కోవిడ్-19 బాధితులు కోలుకున్నారు.
ప్రస్తుతం చికిత్స పొందుతున్నవారి సంఖ్య 1,83,022. వీరందరికీ వైద్యుల పర్యవేక్షణలో చికిత్స కొనసాగుతోంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
ప్రధాన మంత్రి కార్యాలయం
ఉగాది సందర్భం లో ప్రజల కుశుభాకాంక్షలు తెలిపిన ప్రధాన మంత్రి
ఉగాది నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
శ్రీ నరేంద్ర మోదీ ఒక ట్వీట్ లో ఈ కింది విధం గా పేర్కొన్నారు:
ఉగాది ప్రత్యేక సందర్భం లో ప్రతి ఒక్కరికీ ఇవే శుభాకాంక్షలు.
రాష్ట్రపతి సచివాలయం
"డివైన్ లైట్ హౌస్"కు శంకుస్థాపన చేసిన భారత రాష్ట్రపతి
- తమండోలోని దాసబాటియాలో గల ప్రజాపిత బ్రహ్మ కుమారీస్ ఈశ్వరీయ విశ్వవిద్యాలయంలో ఏర్పాటు
భారత రాష్ట్రపతి శ్రీమతి ద్రౌపది ముర్ము ఈ రోజు  టమాండోలోని దసబాటియాలో ప్రజాపిత బ్రహ్మ కుమారీస్ ఈశ్వరీయ విశ్వవిద్యాలయ "డివైన్ లైట్ హౌస్"కి శంకుస్థాపన చేశారు. దీనికి తోడు సంవత్సర థీమ్ "సానుకూల మార్పుల సంవత్సరం" ప్రారంభించారు. ఈ థీమ్ ప్రకారం సెమినార్లు మరియు సమావేశాలను నిర్వహించనున్నారు. ఈ సందర్భంగా రాష్ట్రపతి మాట్లాడుతూ ప్రజాపితా బ్రహ్మ కుమారీస్ ఈశ్వరీయ విశ్వ విద్యాలయం కేవలం ఒక సంస్థ మాత్రమే కాదని, మహిళలు సామాజిక, ఆధ్యాత్మిక ప్రచారాన్ని నిర్వహిస్తున్నారని అన్నారు. మానవాళికి భౌతిక మరియు ఆధ్యాత్మిక అభివృద్ధి రెండూ అవసరమని రాష్ట్రపతి అన్నారు. సాంకేతికత మార్పుకు చోదకమని, మార్పు అనివార్యమని మరియు అభివృద్ధికి అవసరమని అన్నారు. భౌతిక మార్పులు మనకు ఆనందాన్ని ఇవ్వగలవని, ఆధ్యాత్మిక మార్గంలో అనుసరించడం ద్వారా మానసిక ప్రశాంతతను పొందవచ్చని రాష్ట్రపతి పేర్కొన్నారు. ప్రజాపితా బ్రహ్మ కుమారీస్ ఈశ్వరీయ విశ్వ విద్యాలయం ధ్యానం, క్రమశిక్షణతో కూడిన జీవన విధానం ద్వారా ఆధ్యాత్మికతకు బాటలు వేస్తోందని ఆమె సంతోషం వ్యక్తం చేశారు. ఎప్పటికప్పుడు కొన్ని ప్రతికూల ఆలోచనలు మన మనసులను కలవరపెడుతున్నాయని రాష్ట్రపతి అన్నారు. ఆత్మపరిశీలన లేకపోవడం వల్ల మనం ప్రతికూల ఆలోచనలకు లోనవుతున్నాం అని రాష్ట్రపతి తెలిపారు. దీనితో మనలో అసూయ, ద్వేషం అనే భావాలు పెరుగుతాయని ఆమె అన్నారు. ప్రతికూల ఆలోచనలను వదిలించుకుని సానుకూలత వైపు వెళ్లడమే నేడు మన ముందున్న అతిపెద్ద సవాలు అని ఆమె పేర్కొన్నారు. మానవాళికి అవగాహన కల్పించి ప్రజలను సానుకూల దిశలో ముందుకు తీసుకెళ్లేందుకు బ్రహ్మ కుమారీస్ సంస్థ చేస్తున్న కృషిని ఆమె అభినందించారు.
మానవ వనరుల అభివృద్ధి మంత్రిత్వ శాఖ
భాషా యోగ్యతా పత్రం సెల్ఫీ ప్రచారాన్ని ప్రారంభించిన విద్యా మంత్రిత్వ శాఖ
సాంస్కృతిక వైవిధ్యాన్ని, బహు భాషావాదాన్ని ప్రోత్సహించడానికి, ఏక్ భారత్ శ్రేష్ఠ భారత్ స్ఫూర్తిని పెంపొందించడానికి విద్యా మంత్రిత్వ శాఖ ‘భాషా సర్టిఫికెట్ సెల్ఫీ’ అనే ప్రచారాన్ని ప్రారంభించింది.
భాషా సర్టిఫికెట్ సెల్ఫీ ప్రమేయంతో విద్యా మంత్రిత్వ శాఖ, MyGov అభివృద్ధి చేసిన భాషా సంగం మొబైల్ యాప్ను ప్రోత్సహించడం లక్ష్యంగా పెట్టుకుంది. యాప్ని ఉపయోగించడం ద్వారా, ప్రజలు షెడ్యూల్ చేసిన 22 భారతీయ భాషలలో రోజువారీ ఉపయోగమయ్యే 100+ వాక్యాలు నేర్చుకోవచ్చు. ఏక్ భారత్ శ్రేష్ఠ భారత్ ఆధ్వర్యంలో చేపట్టిన ఈ ప్రయత్నం , భారతీయ భాషల్లో ప్రాథమిక సంభాషణ నైపుణ్యాలు పొందేలా చేయడం లక్ష్యంగా పెట్టుకుంది. దానిని సాధించడానికి, 75 లక్షల మంది ప్రాథమిక సంభాషణ నైపుణ్యాలు పొందాలని లక్ష్యంగా పెట్టుకున్నారు.
'భాషా సర్టిఫికేట్ సెల్ఫీ' కార్యక్రమం #BhashaCertificateSelfie అనే హ్యాష్ట్యాగ్ని ఉపయోగించి వారి సోషల్ మీడియా ఖాతాల నుండి సర్టిఫికేట్తో కూడిన వారి సెల్ఫీని అప్లోడ్ చేయడానికి ప్రజలను ప్రోత్సహిస్తోంది.
విద్యా మంత్రిత్వ శాఖ ద్వారా ప్రమాణీకరించిన యోగ్యతాపత్రాన్ని స్వీకరించడానికి, వినియోగదారు ఆండ్రాయిడ్ iOS వెర్షన్లలో అందుబాటులో ఉన్న మొబైల్ యాప్ని డౌన్లోడ్ చేసుకోవాలి, షెడ్యూల్ ఐన 22 భారతీయ భాషల నుండి ఏదైనా భాషను ఎంచుకుని, అన్ని స్థాయిలను పూర్తి చేసి, పరీక్ష సర్టిఫికెట్ పొందాలి.
సర్దార్ వల్లభాయ్ పటేల్ జయంతి పురస్కరించుకుని ప్రతి సంవత్సరం అక్టోబరు 31న జరుపుకునే రాష్ట్రీయ ఏక్తా దివస్ను పురస్కరించుకుని భాషా సంగం మొబైల్ యాప్ను విద్య, నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ ప్రారంభించారు.
భాషా సంగం మొబైల్ యాప్ను ప్రారంభించిన సందర్భంగా, కేంద్ర విద్యాశాఖ మంత్రి శ్రీ ధర్మేంద్ర ప్రధాన్ మాట్లాడుతూ, జాతీయ విద్యా విధానం 2020 భారతీయ భాషల ప్రమోషన్పై దృష్టి సారించే దృక్పథాన్ని వివరిస్తుంది. ముందుకు వెళుతున్నప్పుడు, అధికారిక క్రెడిట్-ఎర్నింగ్ సిస్టమ్తో భాషా అభ్యాసం ఒక నైపుణ్యంగా ప్రచారం అవుతుందని మంత్రి ఆశాభావం వ్యక్తం చేశారు
ఆండ్రాయిడ్ లింక్: https://play.google.com/store/apps/details?id=com.multibhashi.mygov.mygov_app
ఐవోఎస్ లింక్ : https://apps.apple.com/in/app/bhasha-sangam/id1580432719
భారత పోటీ ప్రోత్సాహక సంఘం
పారెక్సెల్ ఇంటర్నేషనల్ కార్పొరేషన్ను ఫీనిక్స్ పేరేంట్కో ఐఎన్సి కొనుగోలు చేసేందుకు ఆమోదం తెలిపిన సిసిఐ
ఫీనిక్స్ పేరెంట్కో, ఐఎన్సి ద్వారా పారెక్సెల్ ఇంటర్నేషనల్ కార్పొరేషన్ కొనుగోలును కాంపిటీషన్ కమిషన్ ఆఫ్ ఇండియా  ఆమోదించింది. ప్రతిపాదిత కలయికలో భాగంగా పారెక్సెల్ ఇంటర్నేషనల్ కార్పొరేషన్ లోని 100% ఈక్విఈ వాటాలను ఫీనిక్స్ పేరెంట్ కంపెనీ  భవిష్యత్తులో కొనుగోలు చేయనుంది. కొనుగోలుదారు ఈక్యూటీ ఫండ్ మేనేజ్మెంట్ ఎస్.ఎ.ఆర్.ఎల్ , గోల్డ్మాన్ సాక్స్ గ్రూప్, ఐఎన్సి  సంయుక్తంగా నియంత్రిస్తున్నాయి.
టార్గెట్ కేంద్రకార్యాలయం యుఎస్ఎలోని దర్హాంలో ఉంది. ఈ సంస్థ బయోఫార్మాస్యూటికల్ కంపెనీల  కు బయోఫార్మస్యూటికల్ ఔట్సోర్సింగ్ సేవలను అందిస్తుంది. టార్గెట్ అంతర్జాతీయ స్థాయిలో చేపట్టే కార్యకలాపాలను క్లినికల్ సొల్యూషన్స్, కన్సెల్టింగ్ వంటి విస్త్రత విభాగాలుగా వర్గీకరించవచ్చు.
దీనికి సంబంధించిన సిసిఐ వివరణాత్మక ఉత్తర్వులు జారీ కానున్నాయి.
రైల్వే మంత్రిత్వ శాఖ
2020 ఆగష్టు, 15వ తేదీ నుండి 2020 అక్టోబర్ 2వ తేదీ వరకు “ఫిట్ ఇండియా ఫ్రీడమ్ రన్” అమలుకు పూర్తి మద్దతు ఇచ్చిన - భారతీయ రైల్వే.
‘ఫిట్ ఇండియా ఫ్రీడమ్ రన్’ ను యువజన వ్యవహారాలు, క్రీడల శాఖ మంత్రి  మరియు కేంద్ర మైనారిటీ వ్యవహారాల శాఖ సహాయ మంత్రి శ్రీ కిరణ్ రిజిజు శుక్రవారం ప్రారంభించారు. ఈ కార్యక్రమంలో రైల్వే బోర్డు చైర్మన్, శ్రీ వి.కె. యాదవ్ కూడా పాల్గొన్నారు..
‘ఫిట్ ఇండియా ఫ్రీడమ్ రన్’ భారీ విజయం సాధించడానికి, రైల్వే కుటుంబంలో గరిష్ట అవగాహన కల్పించాలనీ, ఎక్కువమంది పాల్గొనేలా చేయాలనీ జనరల్ మేనేజర్లందరినీ కోరారు.
భారతీయ రైల్వేలో 29 క్రీడా విభాగాలలో 10,000 మంది క్రీడాకారులు, 300 మంది శిక్షకులు ఉన్నారు. 2019-20 లో మొత్తం 32 జాతీయ క్రీడా పురస్కారాలలో 6 పురస్కారాలను భారత రైల్వే క్రీడాకారులు సాధించారు.
భారత ప్రభుత్వ యువజన వ్యవహారాలు, క్రీడల మంత్రిత్వ శాఖ ప్రవేశపెట్టిన “ఫిట్ ఇండియా ఫ్రీడమ్ రన్” అనే కొత్త కార్యక్రమానికి పూర్తి మద్దతు ఇవ్వాలని భారతీయ రైల్వే నిర్ణయించింది. ఈ కార్యక్రమం 2020 ఆగష్టు, 15వ తేదీ నుండి 2020 అక్టోబర్, 2వ తేదీ వరకు కొనసాగుతుంది. ఫిట్ ఇండియా ఉద్యమం ఆధ్వర్యంలో ఈ కార్యక్రమాన్ని చేపట్టారు.
సామాజిక దూరాన్ని పాటిస్తూ, మనల్ని మనం ఆరోగ్యంగా ఉంచుకోవలసిన అనివార్యమైన అవసరాన్ని దృష్టిలో ఉంచుకుని "ఫిట్ ఇండియా రన్" కార్యక్రమాన్ని రూపొందించడం జరిగింది. ఈ కార్యక్రమంలో భాగంగా ఒక వ్యక్తి అతనికి / ఆమెకు అనుకూలంగా ఉండే సమయంలో, అతనికి / ఆమెకు నచ్చిన మార్గంలో పరుగెత్తవచ్చు లేదా నడవవచ్చు. అలాంటి పరుగు లేదా నడక సమయంలో కూడా అవసరమైతే విరామం తీసుకోవచ్చు. సాధారణంగా, ఒకరు తన స్వంత పోటీలో, తన స్వంత వేగంతో ఈ కార్యక్రమంలో పాల్గొనవచ్చు.
‘ఫిట్ ఇండియా ఫ్రీడమ్ రన్’ ను యువజన వ్యవహారాలు, క్రీడల శాఖ మంత్రి  మరియు కేంద్ర మైనారిటీ వ్యవహారాల శాఖ సహాయ మంత్రి శ్రీ కిరణ్ రిజిజు శుక్రవారం ప్రారంభించారు. ఈ కార్యక్రమంలో రైల్వే బోర్డు చైర్మన్, శ్రీ వి.కె. యాదవ్ కూడా పాల్గొన్నారు. భారత ప్రభుత్వ యువజన వ్యవహారాలు, క్రీడల మంత్రిత్వ శాఖ నిర్దేశించిన మార్గదర్శకాలలోనూ, ఫిట్ ఇండియా వెబ్ సైట్ www.fitindia.gov.in లోనూ పేర్కొన్న విధంగా సాధారణ చర్యలు తీసుకోవడం ద్వారా తమను తాము ఆరోగ్యంగా చేసుకోవడం కోసం ‘ఫిట్ ఇండియా ఫ్రీడమ్ రన్’లో పెద్ద సంఖ్యలో రైల్వే అధికారులు, వారి కుటుంబ సభ్యులు, బంధువుల భాగస్వామ్యాన్ని ప్రోత్సహించడం ద్వారా అవగాహనను విస్తరించాలనీ, పెద్ద సంఖ్యలో వారు పాల్గొనేలా కృషి చేసి, ఈ కార్యక్రమాన్ని విజయవంతం చేయాలనీ, అన్ని రైల్వే జోన్లు, యూనిట్లకు సూచించారు.
భారతీయ రైల్వేకు భారతదేశంలో క్రీడాభివృద్ధికి సంబంధించి గొప్ప వారసత్వ చరిత్ర ఉంది. ప్రతి సంవత్సరం 300 మంది నుండి 400 మంది దాకా క్రీడాకారులకు ఉపాధి కల్పించడం ద్వారా రైల్వే శాఖ భారతదేశంలో క్రీడల ప్రోత్సాహానికి ఎనలేని కృషి చేస్తోంది. దేశానికి గౌరవం, కీర్తి, ప్రతిష్టలు తీసుకురావడానికీ, క్రీడలలో రాణించడానికీ, వారికి అన్ని సౌకర్యాలతో పాటు అనుకూలమైన వాతావరణం కల్పిస్తున్నారు. భారతీయ రైల్వేలో 29 క్రీడా విభాగాలలో 10,000 మంది క్రీడాకారులు, 300 మంది శిక్షకులు ఉన్నారు. 2019-20 లో మొత్తం 32 జాతీయ క్రీడా పురస్కారాలలో 6 పురస్కారాలను భారత రైల్వే క్రీడాకారులు సాధించారు.
అత్యాధునిక క్రీడా మౌలిక సదుపాయాలు, శిక్షణను సృష్టించడానికి, అన్ని అంచనాలలో ‘క్రీడల అభివృద్ధి’ కోసం 0.5 శాతం డి అండ్ జి ఛార్జీలు చేర్చబడ్డాయి. క్రీడల అభివృద్ధి కోసం మరియు ఫిట్ ఇండియా కార్యక్రమంలో భాగంగా భారతీయ రైల్వే తీసుకున్న ఒక ప్రత్యేక కార్యక్రమం ఇది.
‘ఫిట్ ఇండియా ఫ్రీడమ్ రన్’ గొప్ప విజయాన్ని సాధించడానికి, జనరల్ మేనేజర్లందరూ రైల్వే కుటుంబంలో గరిష్ట అవగాహన కల్పించాలని, గరిష్ట భాగస్వామ్యాన్ని నిర్ధారించాలని కోరారు.
ఆరోగ్య, కుటుంబ సంక్షేమ మంత్రిత్వ శాఖ
అరుదైన వ్యాధుల చికిత్స కోసం ప్రభుత్వం చొరవలు
నేషనల్ పాలసీ ఫర్ రేర్ డిసీజెస్ 2021 కింద రోగనిర్ధారణ, నివారణ ,చికిత్స కోసం ఎనిమిది సెంటర్స్ ఆఫ్ ఎక్సలెన్స్  గుర్తింపు
అరుదైన వ్యాధులలో ఏ ఒక్క దానితో అయినా బాధపడుతున్న రోగులకు రూ. 50 లక్షల వరకు ఆర్థిక సహాయం: ఎన్ పి ఆర్ డి -2021లో పేర్కొన్న ఏదైనా సి ఓ ఇ లో చికిత్స
అరుదైన వ్యాధుల రోగుల చికిత్స కోసం ప్రభుత్వం 2021 మార్చిలో నేషనల్ పాలసీ ఫర్ రేర్ డిసీజెస్  ను ప్రారంభించింది. ఎన్ పి ఆర్ డి- 2021
ముఖ్య లక్షణాలు ఈ క్రింది విధంగా ఉన్నాయి:
అరుదైన వ్యాధులను గుర్తించి గ్రూప్ 1, గ్రూప్ 2 , గ్రూప్ 3 అనే 3 తరగతులుగా వర్గీకరించారు.
గ్రూప్ 1: ఒక్కసారి చికిత్స తో నయం చేయగల
రుగ్మతలు.
గ్రూపు-2: దీర్ఘకాలిక/జీవితకాల చికిత్స అవసరమైన వ్యాధులు అంటే తక్కువ వ్యయం తో ప్రయోజనం కలిగిన చికిత్స . ఏడాదికోసారి లేదా మరింత తరచుగా పర్యవేక్షణ అవసరమయ్యే కేసులు
గ్రూపు 3:- ఖచ్చితమైన చికిత్స అవసరమయ్యే వ్యాధులు. అయితే ప్రయోజనం, ఖర్చు ,జీవితకాల చికిత్స కోసం సరైన రోగిని ఎంపిక చేయడం సవాళ్లు.
అరుదైన వ్యాధులకు సంబంధించి ఏ కేటగిరీ వ్యాధి తో నయినా బాధపడుతున్న రోగులకు రూ.50 లక్షల వరకు ఆర్థిక సహాయం అందిస్తారు. ఇంకా,రాష్ట్రీయ ఆరోగ్య నిధి పథకానికి వెలుపల, ఎన్ పి ఆర్ డి- 2021
లో పేర్కొన్న సెంటర్ ఆఫ్ ఎక్సలెన్స్  లో చికిత్స కోసం ఏర్పాటు చేస్తారు. అరుదైన వ్యాధికి చికిత్స చేయడానికి ఆర్థిక సాయం పొందడం కోసం, రోగి తన దగ్గర లోని దగ్గరల్లోని సెంటర్ ఆఫ్ ఎక్సలెన్స్ ని సంప్రదించవచ్చు. అక్కడ అతని పరిస్తితి మదింపు చేసి చికిత్స,, ప్రయోజనాలు అందిస్తారు.
అరుదైన వ్యాధుల నిర్ధారణ, నివారణ చికిత్స కోసం కొరకు ఎనిమిది  సెంటర్స్ ఆఫ్ ఎక్సలెన్స్  లను గుర్తించారు. జన్యు పరీక్ష ,కౌన్సిలింగ్ సేవల కోసం ఐదు నిడాన్ కేంద్రాలు ఏర్పాటు చేశారు.
అరుదైన వ్యాధుల నిర్ధారణ ,చికిత్స కోసం పరిశోధన - అభివృద్ధిని ప్రోత్సహించడానికి ఎన్ పి ఆర్ డి- 2021లో నిబంధనలు ఉన్నాయి; స్థానిక అభివృద్ధి ,ఔషధాల తయారీని ప్రోత్సహించడం ,సరసమైన ధరల వద్ద అరుదైన వ్యాధుల కొరకు ఔషధాలను దేశీయంగా తయారు చేయడానికి అనుకూలమైన వాతావరణాన్ని సృష్టించడం.
ఫార్మాస్యూటికల్స్ కోసం ప్రొడక్షన్ లింక్డ్ ఇన్సెంటివ్ స్కీం అమలును ఫార్మాస్యూటికల్స్ డిపార్ట్ మెంట్ ప్రారంభించింది. ఈ పథకం కింద ఎంపిక చేసిన తయారీదారులకు, ఆర్ఫన్ ఔషధాలతో సహా వివిధ ప్రొడక్ట్ కేటగిరీల దేశీయ తయారీ కోసం ఆర్థిక ప్రోత్సాహకాలను ఈ పథకం అందిస్తుంది.
డిపార్ట్మెంట్ ఆఫ్ రెవెన్యూ, మినిస్ట్రీ ఆఫ్ ఫైనాన్స్ నోటిఫికేషన్ నెంబరు 46/2021-కస్టమ్స్ తేదీ 30.09.2021 ద్వారా స్పైనల్ మస్కులర్ అట్రోఫీ  అనే అరుదైన వ్యాధి చికిత్స కోసం దిగుమతి చేసుకున్న  మందులకు బేసిక్ కస్టమ్స్ డ్యూటీ  ,ఇంటిగ్రేటెడ్ గూడ్స్ అండ్ సర్వీసెస్ టాక్స్  పూర్తి మినహాయింపు ఇచ్చారు. తద్వారా అరుదైన ఎస్ఎంఎ వ్యాధికి మందులను మరింత చౌకగా అందిస్తున్నారు.
అదనంగా, రెవెన్యూ శాఖ, ఆర్థిక మంత్రిత్వ శాఖ నోటిఫికేషన్ నెం. 02/2022-కస్టమ్స్ 01.02.2022 ద్వారా ఎన్ పి ఆర్ డి -2021లో జాబితా చేయబడిన ఏదైనా సెంటర్ ఆఫ్ ఎక్సలెన్స్ నుంచి లేదా ఏదైనా సెంటర్ ఆఫ్ ఎక్సలెన్స్ సిఫారసుపై ఏదైనా వ్యక్తి లేదా సంస్థ దిగుమతి చేసుకున్న అరుదైన వ్యాధుల చికిత్సలో ఉపయోగించే మందులకు ప్రాథమిక కస్టమ్స్ డ్యూటీ నుండి మినహాయింపు ఇచ్చారు. మందులు లేదా ఔషధాలు దిగుమతి చేసుకున్న వ్యక్తి  అరుదైన వ్యాధితో  బాధపడుతున్నాడని , ఆ వ్యాధి చికిత్స కోసం ఔషధాలు లేదా మందులు అవసరం అవుతాయని సెంటర్ ఆఫ్ ఎక్సలెన్స్ ధృవీకరించడం తప్పనిసరి.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ ఈ రోజు లోక్ సభలో లిఖితపూర్వక సమాధానంలో ఈ వివరాలు వెల్లడించారు.
ఆయుష్
ఆధునిక, సంప్రదాయ వైద్యవిధానాల విలీనానికి ఆయుష్ మంత్రిత్వశాఖ చర్యలు
ఔషధాల సామర్థ్యం, చికిత్సా విధానాల పరంగా ఆధునిక వైద్యానికీ. ఆయుష్ వ్యవస్థలకూ మధ్య ఎలాంటి వైరుధ్యమూ లేదు. ఆధునిక, సంప్రదాయ వైద్య విధానాలను సమీకృతం చేయటం ద్వారా రెండు వ్యవస్థలమధ్య ఒక అర్థవంతమైన, పరస్పర అధ్యయన అవకాశం కల్పించటానికి ఆయుష్ మంత్రిత్వశాఖ ప్రయత్నిస్తోంది. ఆ చర్యలలో ముఖ్యమైనవి ఇలా ఉన్నాయి:
నేషనల్ ఆయుష్ మిషన్ అనే కేంద్ర ప్రాయోజిత పథకం కింద ఆయుష్ మంత్రిత్వశాఖ ప్రాథమిక ఆరోగ్య కేంద్రాలలోను, కమ్యూనిటీ హెల్త్ సెంటర్లలోను, జిల్ల ఆస్పత్రులలోను తన కేంద్రాలు ఏర్పాటు చేయటం ద్వారా రోగులు ఒకే చోట తమకు ఇష్టమొచ్చిన వైద్యవిధానాన్ని ఎంచుకునే అవకాశం కలుగుతోంది. ఆయుష్ డాక్టర్లు, పారామెడికల్ సిబ్బందికి ఆరోగ్య, కుటుంబ సంక్షేమ విభాగం అండగా నిలుస్తోంది. అదే సమయంలో ఆయుష్ మౌలిక సదుపాయాలు, పరికరాలు, ఫర్నిచర్, మమ్దుల వంటివి ఉమ్మడి బాధ్యతలుగా చేపడుతున్నాయి.
ఆయుష్ మంత్రిత్వశాఖకు చెందిన మూడు పరిశోధనా మండళ్లు.. ఆయుర్వేద విజ్ఞాన శాస్త్రంలో కేంద్ర పరిశోధనామండలి, హోమియోపతిలో కేంద్ర పరిశోధనామండలి, యునాని వైద్యంలో కేంద్ర పరిశోధనామండలి ఉమ్మడిగా ఒక ప్రాజెక్ట్ చేపట్టాయి. కాన్సర్, మధుమేహం, కార్డియోవాస్క్యులర్ వ్యాధులు, గుండెపోటు నివారణ, నియంత్రణ కోసం ఈ జాతీయ కార్యక్రమం రూపుదిద్దుకుంది. ఇందులో అల్లోపతి, ఆయుష్ వైద్యవిధానాలను సమ్మిళతం చేసి పైలట్ ప్రాతిపదికన వివిధ జిల్లాలలో అమలు చేస్తారు. ఆరోగ్య, కుటుంబ సంక్షేమ మంత్రిత్వశాఖకు చెందిన ఆరోగ్య సేవలమ్ డైరెక్టరేట్ జనరల్ ఈ ప్రాజెక్టుకు సహకరిస్తుంది.
సిసిఆర్ ఎస్ వారి ఆస్పత్రులలో హోమియోపతి చికిత్సాకేంద్రాలు ఏర్పాటు చేయటం ద్వారా వివిధ ఆరోగ్య స్థితి ఉన్న రోగులకు చికిత్స అందించటానికి ఈ దిగువ పేర్కొన్న ప్రదేశాలు ఎంపిక చేశారు:
సఫ్దర్ జంగ్ ఆస్పత్రి, న్యూ ఢిల్లీ.
వైకల్యాలకు హోమియోపతి పరిశోధనా సంస్థ, చెన్నై
లేడీ హార్డింగ్ మెడికల్ కాలేజ్ మరియు ఆస్పత్రి, న్యూ ఢిల్లీ.
ఢిల్లీ కంటోన్మెంట్ జనరల్ ఆస్పత్రి, న్యూ ఢిల్లీ.
ఢిల్లీ స్టేట్ కాన్సర్ ఆస్పత్రి, న్యూ ఢిల్లీ
క్లినికల్ ట్రయల్ యూనిట్, బి ఆర్ డి మెడికల్ కాలేజ్, ఆస్పత్రి, గోరఖ్ పూర్, ఉత్తరప్రదేశ్
ప్రిన్సెస్ దుర్రుసేవల్ పిల్లల, జనరల్ ఆస్పత్రి విస్తరణాకేంద్రం, హైదరాబాద్, తెలంగాణ
సివిల్ ఆస్పత్రి, ఐజ్వాల్, మిజోరం
జిల్లా ఆస్పత్రి, దిమాపూర్, నాగాలాండ్
న్యూ ఢిల్లీలోని ఎయిమ్స్, ఆలీగఢ్ లోని జె ఎన్ మెడికల్ కాలేజ్, ఢిల్లీలోని వల్లభ్ భాయ్ పటేల్ చెస్ట్ ఇన్ స్టిట్యూట్ లాంటి వివిధ ఆధునిక అల్లోపతి ఆస్పత్రులతో కలసి సిసిఆర్ యు ఎం అనేక ప్రాజెక్టులు చేపట్టింది.
మంత్రిత్వశాఖకు చెందిన పరిశోధనా సంస్థ " సిద్ధ లో కేంద్ర పరిశోధనామండలి" ఆధుమిక అల్లోపతిక్ ఆస్పత్రులతో కలిసి చికిత్సాపరమైన పరిశోధనలు అనేకం చేపట్టింది. అందులో చెన్నైలోని స్టాన్లీ మెడికల్ కాలేజ్, తమిళనాడులోని ప్రభుత్వ తేని వైద్య కళాశాల, గ్రేటర్ నోయిడాలోని ప్రభుత్వ వైద్య విజ్ఞాన శాస్త్రాల సంస్థ, చెన్నైలోని శ్రీ రామచంద్ర ఉన్నత విద్య, పరిశోధనా సంస్థ, కోయంబత్తూతు లోని ప్రభుత్వ వైద్య కళాశాల, ఇఎస్ ఐ ఆస్పత్రి ఉన్నాయి.
ప్రధాన స్రవంతి వైద్య చికిత్సలో యోగా ను సమీకృతం చేయటానికి ఆయుష్ మంత్రిత్వశాఖలోని స్వతంత్ర ప్రతిపత్తిగల సంస్థ మొరార్జీ దేశాయ్ జాతీయ యోగా సంస్థ ఢిల్లీలోని ఆధునిక వైద్య ప్రభుత్వాస్పత్రులలో నాలుగు యోగా కేంద్రాలు నిర్వహిస్తోంది. ఢిల్లీ, జాతీయ రాజధాని ప్రాంతంలో సిజిహెచ్ ఎస్ డిస్పెన్సరీలలో 20 ముందస్తు నివారణ ఆరోగ్య కేంద్రాలను కూడా నడుపుతోంది.
కేంద్ర ఆరోగ్య, కుటుంబ సంక్షేమ శాఖామంత్రి డాక్టర్ హర్ష వర్ధన్ ఈరోజు ఒక లిఖితపూర్వక సమాధానంలో ఈ సమాచారాన్ని రాజ్యసభకు తెలియజేశారు.
మంత్రిమండలి
పర్యటన రంగం లో సహకారాన్ని బలోపేతం చేసుకోవడం కోసం పరాగ్వే కు మరియు భారతదేశాని కి మధ్య ఎంఒయు కు ఆమోదం తెలిపిన మంత్రిమండలి
పర్యటన రంగం లో సహకారాన్ని బలోపేతం చేసుకోవడం కోసం పరాగ్వే కు మరియు భారతదేశాని కి మధ్య అవగాహనపూర్వక ఒప్పందాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన మంత్రి మండలి ఆమోదాన్ని తెలిపింది. ఈ ఎంఒయు పై 2019వ సంవత్సరం సెప్టెంబర్ 27వ తేదీ న న్యూ ఢిల్లీ లో సంతకాలు జరిగాయి.
ఎంఒయు యొక్క ముఖ్యోద్దేశ్యాలు మరియు ప్రధాన అంశాలు ఈ క్రింది విధం గా ఉన్నాయి:
ఎ) పర్యటన రంగం లో ద్వైపాక్షిక సహకారాన్ని విస్తరించుకోవడం;
బి) పర్యటన రంగాని కి సంబంధించిన సమాచారాన్ని మరియు డేటా ను ఒక పక్షాని కి మరొక పక్షం ఇచ్చి పుచ్చుకోవడం;
సి) హోటళ్ళు మరియు టూర్ ఆపరేటర్లు, ఇంకా విమాన కంపెనీ లు సహా పర్యటన రంగం తో సంబంధం కలిగిన వర్గాలన్నిటి మధ్య సహకారాన్ని ప్రోత్సహించడం;
డి) మానవ వనరుల వికాసం లో సహకరించుకోవడం కోసం ఆదాన ప్రదాన కార్యక్రమాల ను రూపొందించడం;
ఇ) పర్యటన మరియు ఆతిథ్య రంగాల లో పెట్టుబడులు;
ఎఫ్) ఉభయ దేశాల పర్యటన రంగం ప్రోత్సాహానికై టూర్ ఆపరేటర్లు/ప్రసార మాధ్యమాలు/ప్రముఖ వ్యక్తుల యాత్రల ను పరస్పరం నిర్వహించడం;
జి) ప్రోత్సాహం, మార్కెటింగ్ గమ్యాలు, అభివృద్ధి మరియు నిర్వహణ రంగాల లో అనుభవాన్ని ఒక పక్షం తో మరొక పక్షం పంచుకోవడం;
హెచ్) ఒక దేశం లో జరిగే యాత్రా మేళా లు/ ప్రదర్శనల లో మరొక దేశం పాలు పంచుకోవడం; ఇంకా
ఐ) సురక్షితమైన, గౌరవనీయమైన మరియు పర్యటన అవకాశాల ను ఎక్కువ సంఖ్య లో కల్పించడం.
లాభాలు:
పరాగ్వే కు మరియు భారతదేశాని కి మధ్య ఎంఒయు కుదరడం పర్యటన రంగం లో ఈ రెండు దేశాలు సహకారాన్ని పెంపొందించుకోవడాని కి ఒక సంస్థాగతమైనటువంటి యంత్రాంగాన్ని నెలకొల్పడం లో సహయకారి గా ఉంటుంది. ఇది పరాగ్వే నుండి విదేశీ యాత్రికుల ఆగమనాన్ని అధికం చేసుకోవడం లో భారతదేశాని కి మరింత గా తోడ్పాటును అందిస్తుంది. తద్వారా, ఆర్థికాభివృద్ధి మరియు ఉద్యోగ కల్పన మెరుగవుతాయి. స్థూల సహకారాని కి ఉద్దేశించిన రంగాల లో సంబంధిత పక్షాలు అన్నిటి కి పరస్పర ప్రయోజనాలు అందేటట్లుగా పర్యటన రంగంలో దీర్ఘ కాల సహకారాని కి అనుకూలమైన స్థితిగతుల ను ఈ ఎంఒయు ఏర్పరుస్తుంది. ఈ ఎంఒయు లో నిర్దేశించిన లక్ష్యాల ను సాధించుకొనే విధం గా సర్వోత్తమ అభ్యాసాల ను రూపొందించి, వాటి ని ఆచరణ లోకి తీసుకు వచ్చే ఆలోచనలు చేయడం జరుగుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 93.99 కోట్ల డోసులను అందించారు.
గత 24 గంటల్లో 19,740 కొత్త కేసులు నమోదయ్యాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.70% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 2,36,643. ఇది 206 రోజుల కనిష్ట స్థాయి.
రికవరీ రేటు 97.98% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 23,070 మంది కోలుకున్నారు. దీంతో, కోలుకున్నవారి మొత్తం సంఖ్య 3,32,48,291 కు పెరిగింది.
వారపు పాజిటివిటీ రేటు  గత 106 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 40 రోజులుగా 3% కన్నా తక్కువగా ఉంది.
ఇప్పటివరకు 58.13 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలో ఫెయిర్-బ్యాంక్ వ్యాధి మరియు అక్రోమెగలీ కేసులు
ఫెయిర్-బ్యాంక్  వ్యాధి ఉన్న రోగికి సాధారణంగా నొప్పి మరియు ఆర్థోపెడిక్ విధానాల ద్వారా చికిత్స అవసరమవుతుంది. దీని కోసం భారతదేశంలోని టెరిటియరీ సంరక్షణ సంస్థల్లో తగిన వైద్య సౌకర్యాలు అందుబాటులో ఉన్నాయి.
అక్రోమెగలీ అనేది మరొక అరుదైన రుగ్మత. ఇది ఎముకల పెరుగుదల ను క్రమపరిచే హార్మోన్ యొక్క అధిక స్రావం వల్ల సంభవిస్తుంది. చాలా తరచుగా పిట్యూటరీ గ్రంధి లో ఏర్పడే కణితి నుంచి సంభవిస్తుంది. పొడవైన ఎముకల చివరి భాగాలు కలవడానికి ముందు, బాల్యం లో మరియు కౌమారదశలో ఉన్నవారిలో ఈ రుగ్మత కలిగినప్పుడు ఎత్తు ఎక్కువగా పెరగడానికి కారణమవుతుంది.
ఈ వ్యాధులకు గురైన రోగులు వైద్య కళాశాలలు, ఎయిమ్స్, కేంద్ర ప్రభుత్వ ఆసుపత్రులు వంటి టెరిటియరీ ఆరోగ్య సౌకర్యాలలో చికిత్స పొందుతున్నారు. టెరిటియరీ సంరక్షణ కల్పించే ప్రైవేట్ ఆసుపత్రులతో పాటు ఈ కేంద్రాల్లో వీరికి అవసరమైన చికిత్స ఉచితంగా లేదా రాయితీ ధరలకు అందుబాటులో ఉంటుంది. అక్రోమెగలీ వ్యాధి నివారణకు ఉపయోగించే "సొమాటోస్టాటిన్" అనే మందు, జాతీయ అత్యవసర ఔషధాల జాబితా 2015 ప్రకారం నిర్ధారించిన ఔషధం. అందువల్ల, జాతీయ ఔషధ ధరల సాధికార సంస్థ ఈ మందు గరిష్ట ధరను నిర్ణయించింది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ రోజు రాజ్యసభకు లిఖిత పూర్వకంగా సమర్పించిన సమాధానంలో ఈ విషయాన్ని పొందుపరిచారు.
PIB Headquarters
నవ భారతం నిర్మించి తీరుతాం - ఫొటో ప్రదర్శనను ప్రారంభించిన శ్రీ బండారు దత్తాత్రేయ
పార్లమెంటు సభ్యులు శ్రీ బండారు దత్తాత్రేయ సాలార్జంగ్ మ్యూజియమ్ లో ఈ రోజు నవభారతం నిర్మించి తీరుతాం ఫొటో ప్రదర్శనను ప్రారంభించారు. 10 రోజుల పాటు ఉండే ఈ ప్రదర్శన సమాచార, ప్రసార మంత్రిత్వ శాఖకు చెందిన రీజినల్ అవుట్ రీచ్ బ్యూరో నిర్వహిస్తోంది. ఈ సందర్భంగా మాట్లాడుతూ శ్రీ దత్తాత్రేయ, కేంద్ర ప్రభుత్వం దేశంలోని అన్ని వర్గాల ప్రజల సంక్షేమానికి ఎంతో కృషి చేస్తోందని అన్నారు. ప్రభుత్వం రైతులు, మహిళలు, విద్యార్థులు, షెడ్యూల్డు కులాల తెగలు, ఇతర బలహీన వర్గాల సంక్షేమానికి అనేక పథకాలు రూపొందించి, అమలు చేస్తోందని ఆయన అన్నారు. కేంద్ర ప్రభుత్వం దేశంలోని అన్ని గ్రామాలకు హామీ ఇచ్చిన ప్రకారంగా విద్యుత్ సౌకర్యం కల్పించిందని ఆయన తెలిపారు. అదే విధంగా రైతుల ఆదాయాన్ని రెట్టింపు చేయడానికి ప్రభుత్వం కట్టుబడి ఉందని, అందులో భాగంగానే రైతులకు భూసార పరీక్షలు నిర్వహించే కార్డులు అందజేస్తున్నారని, రుణాలు ఇవ్వడంతో పాటు, వేపపూత ఉన్న యూరియా గుళికలను, ఎరువులను సబ్సిడీ ధరలకే అందజేస్తున్నారని అన్నారు. అలాగే, కొన్ని పంటలకు కనీస మద్దతు ధర ఇటీవల ప్రభుత్వం పెంచిదని ఆయన గుర్తు చేశారు. ఆగస్టు 15, 2018న ప్రారంభించబోయే ‘ఆయుష్మాన్ భారత్’ ప్రపంచం లోనే అతిపెద్ద కార్యక్రమమని ఆయన కొనియాడారు. దీని ద్వారా దాదాపు 10 కోట్ల పేద కుటుంబాలకు 5 లక్షల వరకు బీమా సౌకర్యం లభిస్తుంది. ఉజ్జ్వల, సుకన్య సమృద్ధి యోజన, బేటీ బచావో, బేటీ పడావో వంటి కార్యక్రమాల ద్వారా ప్రభుత్వం కృషి చేస్తోందని శ్రీ దత్తాత్రేయ అన్నారు.
శాసన సభ్యులు శ్రీ కె. లక్ష్మణ్ మాట్లాడుతూ, మోదీ ప్రభుత్వం ఇంతకు ముందు ప్రభుత్వాలకు భిన్నంగా అవినీతి రహిత పాలనను అందిస్తోందని అన్నారు. ‘స్వచ్ఛ భారత్’ వంటి కార్యక్రమాన్ని అమలుచేస్తూ ప్రభుత్వం బహిరంగ మలమూత్ర విసర్జన ను నిర్మూలించడానికి కట్టుబడి ఉందని అన్నారు.
అంతకుముందు, శ్రీ టి.వి.కె. రెడ్డి, అడిషనల్ డైరక్టర్ జనరల్  స్వాగతోపన్యాసం చేస్తూ, మన స్వాతంత్య్రం కోసం పోరాడిన నాయలకులను స్మరించడంతో పాటు, ప్రస్తుత ప్రభుత్వం అమలుచేస్తున్న కార్యక్రమాలను ప్రజల వద్దకు తీసుకెళ్ళడం ఈ ఫొటో ఎగ్జిబిషన్ యొక్క ఉద్దేశమని తెలిపారు. క్షేత్ర ప్రచార విభాగం, డిఎవిపి, గేయ, నాటక విభాగం కలసి ఏర్పడిన రీజనల్ అవుట్ రీచ్ బ్యూరో  ద్వారా ప్రజల వద్దకు ప్రభుత్వ పథకాలను మరింత సమర్ధవంతంగా తీసుకెళ్ళే ఉద్దేశంతో ఏర్పాటు చేశారని తెలిపారు.
శ్రీ ఎ.ఎన్.రెడ్డి, డైరెక్టర్ సాలార్జంగ్ మ్యూజియమ్, శ్రీ ఎమ్. దేవేంద్ర, జాయింట్ డైరెక్టర్ , శ్రీ సురేశ్ ధర్మపురి, ఎఫ్ఇఒ, ఇతర ఉన్నతాధికారులు పాల్గొన్నారు. గేయ, నాటక విభాగం కళాకారులు దేశభక్తి గీతాలు ఆలపించి, బేటీ బచావో-బేటీ పడావో కార్యక్రమం అంశంగా తీసుకొని నాటిక ప్రదర్శించారు.
ప్రధాన మంత్రి కార్యాలయం
ఉపాధ్యాయ దినోత్సవం సందర్భంగా విద్యావేత్తలకు నివాళులు అర్పించిన - ప్రధానమంత్రి
ఈ రోజు ఉపాధ్యాయ దినోత్సవం సందర్భంగా కలలు కనడానికి, భవిష్యత్తును తీర్చిదిద్దే, ఉత్సుకతను రేకెత్తించే విద్యావేత్తలందరినీ ప్రధానమంత్రి శ్రీ నరేంద్ర మోదీ కొనియాడారు.
ఈ మేరకు "ఎక్స్" సామాజిక మాధ్యమం ద్వారా ప్రధానమంత్రి ఒక సందేశం ఇస్తూ...
“ఉపాధ్యాయ దినోత్సవం రోజున, కలలను ప్రేరేపించే, భవిష్యత్తును రూపొందించే, ఉత్సుకతను రేకెత్తించే విద్యావేత్తలందరినీ మేము అభినందిస్తున్నాము. నిన్న ఉపాధ్యాయులతో జరిగిన పరస్పర సంభాషణల నుండి మరిన్ని ముఖ్యాంశాలు.” అని పేర్కొన్నారు.